SYNEX ร่วมลงทุน “Cybertron” บุกตลาดไซเบอร์ซีเคียวริตี้เต็มสูบ
SYNEX ร่วมลงทุน Cybertron บุกตลาดไซเบอร์ซีเคียวริตี้เต็มตัวเติมเต็มอีโคซิสเต็ม อัดแน่นคุณภาพต้นน้ำ-ปลายน้ำ
SYNEX ร่วมลงทุน Cybertron บุกตลาดไซเบอร์ซีเคียวริตี้เต็มตัวเติมเต็มอีโคซิสเต็ม อัดแน่นคุณภาพต้นน้ำ-ปลายน้ำ
6 ก.ค. 2565

บริษัท ซินเน็ค (ประเทศไทย) จำกัด (มหาชน) หรือ SYNEX ผู้นำด้านไอทีอีโคซิสเต็ม บุกตลาดลุยธุรกิจไซเบอร์ซีเคียวริตี้ โดยดัน บริษัท ซินเน็ค อินคิวท์เบชั่น จำกัด (Synnex Incubation) (บริษัทย่อย) ร่วมลงนามในบันทึกข้อตกลงเพื่อเข้าลงทุนใน บริษัท ไซเบอร์ตรอน จำกัด หรือ Cybertron ผู้ให้บริการศูนย์เฝ้าระวังภัยคุกคามด้านความมั่นคงปลอดภัยไซเบอร์รูปแบบใหม่ รวมถึงให้บริการนวัตกรรมด้านความมั่นคงปลอดภัยไซเบอร์ที่ล้ำสมัยในระดับสากล โดยผู้เชี่ยวชาญด้านความมั่นคงปลอดภัยไซเบอร์ที่มีประสบการณ์ชั้นนำของประเทศ ในสัดส่วนร้อยละ 25 เพื่อตอบสนองต่อความต้องการของลูกค้าที่ต้องการให้องค์กรมีความพร้อมเพื่อรับมือกับภัยคุกคามไซเบอร์ในอนาคต โดยการลงทุนครั้งนี้เป็นไปตามแผนธุรกิจเพื่อเติมเต็มอีโคซิสเต็ม และเพิ่มศักยภาพของธุรกิจเพื่อรองรับความต้องการของตลาดแบบครบวงจรมากขึ้น ทั้งในด้าน Hardware Software และการให้บริการในยุค Digital Transformation
โดยมี นางสาวสุธิดา มงคลสุธี ประธานเจ้าหน้าที่บริหาร ร่วมลงนามความร่วมมือกับ ดร.ปริญญา หอมเอนก ประธานเจ้าหน้าที่บริหาร บริษัท ไซเบอร์ตรอน จำกัด และในฐานะผู้เชี่ยวชาญด้านความมั่นคงปลอดภัยสารสนเทศและระบบเทคโนโลยีสารสนเทศ พร้อมด้วย นายรัฐพล ภักดีภูมิ ตัวแทนผู้ถือหุ้นของบริษัท ไซเบอร์ตรอน จำกัด ร่วมถ่ายภาพ ณ สำนักงานใหญ่ SYNEX เมื่อเร็วๆ นี้